Անտոն Միրանչուկ

Անտոն Անդրեևիչ Միրանչուկ (ռուս.՝ Антон Андреевич Миранчук, հոկտեմբերի 17, 1995(1995-10-17), Կուբանի Սլավյանսկ, Կրասնոդարի երկրամաս, Ռուսաստան), ռուս ֆուտբոլիստ, Մոսկվայի Լոկոմոտիվի և Ռուսաստանի հավաքականի կիսապաշտպան։ 2017/18 մրցաշրջանի Ռուսաստանի առաջնության հաղթող, Ռուսաստանի գավաթի եռակի դափնեկիր, 2018 թվականի աշխարհի առաջնության մասնակից։ Ռուսաստանի սպորտի վաստակավոր վարպետ (2018)։ Ալեքսեյ Միրանչուկի երկվորյակ եղբայրն է։


== Ակումբային կարիերա ==
Կուբանի ֆուտբոլի սան է։ Եղբոր հետ միասին սկսել է մարզվել հայրենի Կուբանի Սլավյանսկի «Օլիմպ» ֆուտբոլային ակումբում։ Մի քանի տարի հետո եղբայրները տեղափոխվել են Մոսկվայի «Սպարտակ», որտեղ երկար չեն մնացել։ 2011 թվականին նրանք տեղափոխվել են «Լոկոմոտիվ»։ Անտոնը երկաթուղայինների կազմում նորամուտը կատարել է 2013 թվականի հոկտեմբերի 30-ին Ռուսաստանի գավաթի խաղարկության՝ «Ռոտոր» ակումբի դեմ խաղում։ 2014/15 և 2015/16 մրցաշրջաններում մասնակցել է «Լոկոմոտիվի» մարզումներին, սակայն այդպես էլ խաղադաշտ դուրս չի եկել։
2016 թվականին վարձավճարով տեղափոխվել է Էստոնիայի «Լևադիա»։ Նրա նորամուտը Էստոնիայի առաջնությունում կայացել է ապրիլի 2-ին՝ «Նիմմե Կալյու» ակումբի դեմ խաղում։ Իր հաջորդ խաղում նա խփել է հանդիպման հաղթական գոլը, իսկ երկրորդ խաղակեսի կեսերին հեռացվել է խաղադաշտից։
Ռուսաստանի առաջնությունում նորամուտը կատարել է 2017 թվականի ապրիլի 9-ին՝ դուրս գալով փոխարինման «Ռոստովի» դեմ խաղում։ 2017 թվականի հոկտեմբերի 19-ին աչքի է ընկել գոլով Եվրոպայի Լիգայի խմբային փուլի 3-րդ տուրի՝ «Շերիֆ» ակումբի դեմ խաղում (1:1)։


== Կարիերան հավաքականում ==

2012 թվականի դեկտեմբերին Ռուսաստանի պատանեկան հավաքականի (մինչև 17 տարեկան) մարզչական շտաբը Դմիտրի Ուլյանովի գլխավորությամբ Միրանչուկին հրավիրել է մասնակցելու Գրանատկինի հուշամրցաշարին, որտեղ նրա թիմ դարձել է մրցաշարի հաղթող։ Անտոն Միրանչուկը խաղացել է նաև Ռուսաստանի մինչև 18 և 19 տարեկանների պատանեկան հավաքականներում։
Ռուսաստանի հիմնական հավաքականի կազմում նորամուտը կատարել է 2017 թվականի հոկտեմբերի 7-ին՝ Հարավային Կորեայի հավաքականի դեմ ընկերական խաղում։ 2018 թվականի մայիսի 11-ին ընդգրկվել է հավաքականի ընդլայնված կազմում՝ մասնակցելու աշխարհի տնային առաջնությանը։ Ընդգրկվել է 2018 թվականի աշխարհի առաջնության վերջնական հայտացուցակում իր եղբոր՝ Ալեքսեյի հետ միասին, բայց մրցաշարի ընթացքում խաղադաշտ դուրս չի եկել։


== Ձեռքբերումներ ==


=== Անձնական ===
Ռուսաստանի Դաշնության նախագահի պատվոգիր (2018 թվականի հուլիսի 27) – հայրենական ֆուտբոլի զարգացման գործում ունեցած մեծ ավանդի և մարզական բարձր ձեռքբերումների համար
Ընդգրկվել է Ռուսաստանի առաջնության 33 լավագույն ֆուտբոլիստների ցանկում – № 2 (2018/19)


=== Ակումբային ===
«Լոկոմոտիվ»Ռուսաստանի առաջնության հաղթող – 2017/18
Ռուսաստանի առաջնության արծաթե մեդալակիր – 2018/19
Ռուսաստանի գավաթի դափնեկիր (2) – 2016/17, 2018/19
Ռուսաստանի Սուպերգավաթի դափնեկիր – 2019Ընդհանուր՝ 4 տիտղոս

«Լևադիա»Էստոնիայի առաջնության արծաթե մեդալակիր – 2016Ռուսաստանի պատանեկան հավաքականԳրանատկինի հուշամրցաշարի հաղթող – 2013


== Ելույթների վիճակագրություն ==


=== Ակումբային վիճակագրություն ===
2019 թվականի սեպտեմբերի 15-ի տվյալներով


=== Ռուսաստանի հավաքական ===
219 թվականի սեպտեմբերի 10-ի դրությամբԸնդհանուր՝ 11 խաղ, 1 գոլ / 4 հաղթանակ, 2 ոչ-ոքի, 5 պարտություն


== Ծանոթագրություններ ==


== Արտաքին հղումներ ==
Ֆուտբոլիստի էջը «Լոկոմոտիվի» կայքում